CELEX: 32005R0223
Language: lv
Date: 2005-02-10
Title: Komisijas Regula (EK) Nr. 223/2005 (2005. gada 10. februāris) par atsevišķu preču klasifikāciju kombinētajā nomenklatūrā

11.2.2005   
            
            
               LV
            
            
               Eiropas Savienības Oficiālais Vēstnesis
            
            
               L 39/18
            
         
      KOMISIJAS REGULA (EK) Nr. 223/2005
   (2005. gada 10. februāris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodu, kas norādīts 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodu, kas norādīts tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 10. februārī
      
         
            Komisijas vārdā —
         
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1989/2004 (OV L 344, 20.11.2004., 5. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      PIELIKUMS
      
                  Preču apraksts
               
               
                  Klasifikācija (KN-kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Sarkanas krāsas sīrupveida šķidrums ar sarkano ogu garšu, ar Briksa vērtību 67 un ar sekojošu sastāvu uz 1 000 litriem:
                  
                              Ūdens
                           
                           
                              426,7 l
                           
                        
                              Saharoze
                           
                           
                              794,0 kg
                           
                        
                              Citronskābe
                           
                           
                              80,0 kg
                           
                        
                              Sarkano augļu aromatizētājs
                           
                           
                              12,0 kg
                           
                        
                              Nātrija ciklamāts
                           
                           
                              4,6 kg
                           
                        
                              Acesulfāms K
                           
                           
                              3,5 kg
                           
                        
                              Nātrija benzoāts
                           
                           
                              1,0 kg
                           
                        
                              Askorbīnskābe
                           
                           
                              2,0 kg
                           
                        
                              Tri-nātrija citrāts
                           
                           
                              7,0 kg
                           
                        
                              Krāsvielas
                           
                           
                               
                           
                        Alkohola saturs izstrādājumā ir 1,3 tilp. %.
                  Pēc atšķaidīšanas ar ūdeni, izstrādājums ir gatavs dzeršanai.
               
               
                  2106 90 20
               
               
                  Klasifikācija noteikta, ievērojot 1. un 6. Vispārīgo kombinētās nomenklatūras interpretācijas noteikumu un KN kodu 2106, 2106 90, 2106 90 20 tekstu.
                  Ņemot vērā tā alkohola saturu, kas pārsniedz 0,5 tilp. %, izstrādājums jāuzskata par tādu saliktu alkohola izstrādājumu, kas ir citāds nekā tie, kas gatavoti uz smaržvielu bāzes un kuru izmanto 3302 preču pozīcijas dzērienu ražošanai (sk. 21. nodaļas 3. papildpiezīmi un Harmonizētās sistēmas skaidrojumu 2106 pozīcijas 7. un 12. punktu).